open-index/open-wikipedia-markdown huggingface dataset:
E2fsprogs

**e2fsprogs**, eller **e2fs programs**, er et sett med programmeringsverktøy for vedlikehold av filsystemene ext2, ext3 og ext4. Verktøyene er essensiell programvare i de fleste linuxdistribusjoner, og er også blitt portert til andre Unix-liknende operativsystemer, deriblant FreeBSD og Darwin.

Første betaversjon av e2fsprogs (0.3b) ble lansert 24. september 1993. Første versjon (1.01) ble lansert 31. oktober 1995. Siste versjon er 1.45.4, som ble lansert 23. september 2019.

## Liste over verktøy
e2fsprogs består av følgende verktøy (ordnet i ASCIIbetisk rekkefølge):
;`[[badblocks]]` : søk etter skadde blokker for et utstyr
;`[[blkid]]` : lokaliser og skrive ut attributtene for utstyrsblokker
;`[[chattr]]` : endre filattributtene i et Linux filsystem
;`debugfs` : brukes for å manuelt se og modifisere interne strukturer i filsystemet
;`[[dumpe2fs]]` : som skriver ut informasjon om superblokker og blokkgrupper
;`[[e2freefrag]]` : rapporterer informasjon om fragmentering
;`[[e2fsck]]` : et fsck-program som leter etter og korrigerer inkonsistenser
;`[[e2image]]` : lagre kritiske metadata for et ext2/ext3/ext4 filsystem til en datafil
;`[[e2label]]` : endre merkelappen for et ext2/ext3/ext4 filsystem
;`[[e2undo]]` : gjenskap en angrelogg for et ext2/ext3/ext4 filsystem
;`[[e4defrag]]` : online defragmenterer for filsystemet ext4
;`[[filefrag]]` : rapporter om filfragmentering
;`[[findfs]]` : finn et filsystem ved å søke på merkelapp eller UUID
;`[[findsuper]]` : raskt program for å finne ext2 superblokker
;`[[logsave]]` : lagrer utmatningen av en kommando i en loggfil
;`[[Chattr|lsattr]]` : lister filattributene i ext2 for Linux
;`[[mke2fs]]` : brukes til å skape filsystemene ext2, ext3 og ext4
;`[[resize2fs]]` : som kan utvide og forminske filsystemene ext2, ext3 og ext4. Online støtte ble tilføyd i  2006.
;`[[tune2fs]]` : brukes til å modifisere filsystemets parametere

Mange av disse verktøyene baserer seg på programvarebiblioteket `[[libext2fs]]`.

## Bruk
På tross av hva dets navn kan antyde, fungerer e2fsprogs ikke bare på ext2, men også på ext3 og ext4. De journalførende egenskaper i ext3 og ext4 kan redusere behovet for å bruke `e2fsck`, men e2fsck er noen ganger nødvendig for å hjelpe til med å beskytte kjernen mot programvarefeil og dårlig maskinvare.

Kjøretiden til e2fsck reduseres betraktelig på ext4 i forhold til ext3, noe som vises av grafen til høyre.

e2fsprogs kjører i brukermodus, og ledsager ext2, ext3 og ext4 i Linuxkjernen. Programmet er vanligvis brukt i Linuxdistribusjoner, men er også blitt portert til andre Unix-liknende operativsystemer, deriblant FreeBSD og Darwin.

## Versjonshistorikk

## Referanser


## Eksterne lenker
*
Höskuldur Þórhallsson

**Höskuldur Þórhallsson** (født 8. mars 1973) er en islandsk politiker fra Akureyri. Han er medlem av Alltinget fra 2007 og representerer Framsóknarflokkurinn. Han var den islandske delegasjonens leder i Nordisk råd og ble valgt til Nordisk råds president for 2015.

Etter studier i økonomi, politikk og jus, blant annet ved Universitetet i Lund i Sverige ble han dommerfullmektig i 2003 og advokat fra 2005. Før han ble medlem av Alltinget, underviste han også i jus på Universitetet i Reykjavik.

## Kilder
* Biografi hos althingi.is
KFUK-KFUM Global

**KFUK-KFUM Global** er en selvstendig organisasjon innen bistand, eid av Norges KFUK-KFUM og Norges KFUK-KFUM-speidere. Organisasjonen arbeider for å gi mennesker nye muligheter og bygge sterke demokratiske lokalsamfunn.

KFUK-KFUM Global drives gjennom internasjonale partene - hvor initiativet kommer fra grasrota. Organisasjonen ønsker å bygge levedyktige og rettferdige samfunn der hjelpen trengs. I all hovedsak rettet prosjektene seg mot barn, ungdom og kvinner. Dette er grupper i mange samfunn som trenger en ekstra løft og som er spesielt utsatt mot urettferdig behandling.

Organisasjonen arbeider for en rettferdighetsbasert utvikling. Det betyr at befolkningen i et land skal kreve sine rettigheter og på denne måten skape utvikling og komme seg ut av fattigdom. Mennesker har en rett å være borger i sitt eget land, de har en rett til å kreve en miljøbevisst utvikling, de har en rett å kreve god økonomisk fordeling og mennesker har en rett til å kreve fred. 

## Fokusområder
*Demokratisk borgerskap
*Miljørettferdighet
*Økonomisk rettferdighet
*Rettferdig fred

## Referanser


## Eksterne lenker
* 
*
Millionbøf

**Millionbøf** er en dansk rett som består av hakket, stekt oksekjøtt blandet med løk, krydderier og ev. grønnsaker. Tilbehør er gjerne potetpuré, pasta eller ris. 

Navnet kommer av at oksekjøttet under steking deles i mange små stykker. *Væltet lokum*, *kød i mørke*, *indinanerbøf* og *hachis* er andre navn på den populære retten.

## Referanser
Ølfat

**Ølfat** (**øltønne**) er fat brukt til produksjon og levering av øl. Slike kan være av forskjellig type, størrelse og konstruksjon for å passe til forskjellige øltyper, lagrings- og leveringsmetoder. I britisk tradisjon skiller en hovedsakelig mellom keg og cask, hvor keg er for pasteurisert øl som tappes ved at kullsyre presser ølet ut, mens på cask er ølet upasteurisert og tappes ved hjelp av håndpumpe, elektrisk pumpe eller tyngdekraften.

I Norge har Finansdepartementet vedtatt at ølfat skal utstyres med nummer på skatteklasse, bryggeriets navn, og literinnhold.

*Keg* (f.eks. «lite fat») er engelsk betegnelse for et ølfat (kagge) hvor det er tilsatt ekstra kullsyre, og hvor ølet drives ut av gasstrykket. På grunn av den ekstra kullsyren blir ølet noe mer brusende enn øl på cask. Øl på keg brukes mye på pub fordi det er raskere og enklere å behandle og distribuere enn øl på cask.

## Se også
* Kagge
* Cask

## Referanser
TV 2 Livsstil

**TV 2 Livsstil** er en norsk reklamefinansiert TV-kanal som er eid av TV 2 Gruppen. Kanalen startet sine sendinger 2. november 2015, og tok over sendeflaten til TV 2 Bliss. Kanalen tilbyr livsstilsprogrammer, dramaserier og dokumentarserier rettet mot seere mellom 20 og 49 år.

## Referanser
Skedsmo kommunestyre 2007–2011

**Skedsmo kommunestyre** har i perioden 2007–2011 et flertall bestående av Arbeiderpartiet, Venstre, Sosialistisk Venstreparti, Kristelig Folkeparti og Senterpartiet. Disse partiene har totalt 25 av 47 mandater i kommunestyret. Opposisjonen består av Høyre, Fremskrittspartiet og Pensjonistpartiet. Ordfører er Anita Orlund fra Arbeiderpartiet, og varaordfører er Boye Bjerkholt fra Venstre.

## Valgresultat 2007

Kommunestyrevalg 2007 ga følgende resultat:

Se også Liste over sentrale politikere i Skedsmo 2007–2011.

## Referanser





## Eksterne lenker
* Skedsmo kommune – Politikk og Samfunn
Trond Heir

**Trond Heir** (født 5. desember 1958) er en norsk psykiater. Han er forsker I ved Nasjonalt kunnskapssenter om vold og traumatisk stress og professor II i psykiatri ved Institutt for klinisk medisin ved Universitetet i Oslo. Han forsker på psykotraumatologi, epidemiologi og folkehelse.

Han er utdannet cand.med. i 1986 og dr.scient. i 1999.

## Referanser
Aurstadmåsan naturreservat

**Aurstadmåsan naturreservat** er et naturreservat som utgjør en stor nedbørsmyr og ble opprettet i 1981. Den ligger øst for Nordkisa og nordvest for Vormsund i Nes kommune i Akershus, og grenser i nordøst til fylkesvei 480. Formålet med vernet er å ta vare på en velutviklet konsentrisk høgmyr, som Aurstadmåsan og den nærliggende Grenimåsan er vurdert som de fineste gjenværende av i landet.

## Referanser
U23-EM i friidrett 2003

**[[U23-EM i friidrett]] 2003** var den fjerde utgaven av dette toårlige friidrettsmesterskapet for europeiske utøvere under 23 år. Det ble arrangert på Zdzisław Krzyszkowiak Stadium i Bydgoszcz i Polen fra 17. til 20. juli 2003.

## Resultater
### Menn

### Kvinner

†: På 1500 meter kom opprinnelig Rasa Drazdauskaitė fra Litauen på 2.-plass (4:12,16), men ble diskvalifisert for doping (Stanozolol).
## Medaljeoversikt

## Deltakere
Ifølge uoffisielle tall deltok 816 utøvere fra 46 land i dette mesterskapet.

* (3)
* (1)
* (5)
* (2)
* (44)
* (23)
* (1)
* (5)
* (12)
* (5)
* (23)
* (3)

* (17)
* (33)
* (61)
* (1)
* (62)
* (53)
* (27)
* (22)
* (2)
* (18)
* (4)
* (34)

* (14)
* (1)
* (12)
* (1)
* (2)
* (2)
* (5)
* (18)
* (8)
* (68)
* (11)
* (18)

* (48)
* (2)
* (5)
* (10)
* (6)
* (41)
* (28)
* (13)
* (6)
* (35)

## Referanser


## Eksterne lenker
* European U23 Championships results( 2009-08-11).
Cask

**Cask** (egentlig «fat») er et ølfat (kagge) hvor det ikke tilsettes ekstra kullsyre, dermed får ølet en annen og mykere munnfølelse. Dette skal komme av det lave kullsyreinnholdet, og gjør at smaken av ølet blir tydeligere. Har man først blitt vant til øl fra cask fremstår øl fra keg som ubehagelig brusende og skarpt i munnen. Ulempen med cask er at den krever litt mer behandling fra barpersonalet og at ølet kun holder seg noen få dager når casken er åpnet. Øl på cask er ofte upasteurisert og tappes ved hjelp av håndpumpe, elektrisk pumpe eller tyngdekraften.

I dag finnes øl på cask først og fremst i Storbritannia, men det finnes også enkelte steder i Tyskland (der det gjerne kalles holzfaß, altså trefat). Noen få puber serverer øl fra cask i Skandinavia, og noen moderne mikrobryggerier har begynt å produsere og levere øl på cask. I Norge leverer Nøgne Ø og Haandbryggeriet øl på cask til en håndfull puber.

## Etymologi
Cask kom inn i engelsk på midten av 1500-tallet fra mellomfranske *casque*, «fat», «tønne», «hjelm», og igjen overtatt fra spanske *casco*, «skalle», «tønne», «hjelm», opprinnelig i betydningen «potteskår» fra *cascar*, «å bryte opp», som ble tatt fra vulgærlatin **quassicare*, frekventativ av latinske *quassare*, «å riste», «splintre».

## Referanser
Veikko Holmberg

**Veikko Holmberg** (født 1945 i Enare) er en finsk, samisk barnebokforfatter, redaktør og lærebokforfatter, bosatt i Utsjok.

Han var bl.a. medforfatter i læremiddelseriene *Davvin* og *Sámás*. Han har skrevet barnebøkene *Duvro-guovža ja šibitdoaktára rehket* med illustratør Marja Helander (1995, norsk *Durre-bjørnen og dyrlegeregninga* 1996) og *Duvro-guovža ja skohtermáđii* med illustratør Sissel Horndal (2014, norsk *Durrebjørnen og skuterløypa*). Den siste av dem er «dedikert til alle som må vike for storsamfunnets krav»; og forteller om at «Durrebjørnen og ungen hennes Darre må flytte fra hjemmet sitt, fordi menneskene trenger plass til sine fritidsaktiviteter». Boka ble nominert til Nordisk råds barne- og ungdomslitteraturpris 2015.

Sønnen Niillas Holmberg er også forfatter, og begge var nominert til Nordisk råds priser i 2015.
## Referanser
ISO 3103

**ISO 3103** er en standard utgitt av International Organization for Standardization (ISO), og spesifiserer en standardisert metode for å lage te. Den ble originalt introdusert i 1980 som «BS 6008:1980» av den britiske institusjonen for standarder. Den ble opprettet hos ISO av ISOs tekniske komité 34 (komitéen for matprodukter) og underkomité 8 (underkomitéen for te). Arbeidet for standarden fikk den parodiske Ig Nobelprisen i litteratur i 1999.

## Generell metode
Den generelle metoden er som følger:

Standarden er ikke ment for å definere den riktige måten å lage te, men heller for hvordan man skal dokumentere prosedyren slik at sammenligninger mellom forskjellige typer te kan bli gjort. Et eksempel på en slik test er en smakstest for å finne ut av hvilke blandinger av te man skal samle sammen til et varemerke.

## Detaljer

For å få konsekvente resultater, er følgende anbefalinger gitt i standarden:
* Tekannen skal være av hvit porselen eller glasert keramikk og ha en delvis taggete kant. Den skal ha et lokk som passer løst i tekannen.
* Hvis en større tekanne blir brukt, skal den kunne holde max 310&nbsp;ml (±8&nbsp;ml) og veie 200&nbsp;g (±10&nbsp;g).
* Hvis en mindre tekanne blir brukt, skal den holde max 150&nbsp;ml (±4&nbsp;ml) og veie 118&nbsp;g (±10&nbsp;g).
* 2 gram te per 100&nbsp;ml kokende vann skal bli plassert i tekannen.
* Nykokt vann blir helt i tekannen 4–6&nbsp;mm fra kanten. La vannet få 20 sekunder til å kjøle seg ned.
* Vannet skal ligne  drikkevannet hvor teen skal drikkes.
* La teen oppløses i vannet i seks minutter.
* Den nylagde teen blir så helt oppi en kopp av hvit porselen eller glasert keramikk.
* Hvis en større kopp blir brukt, skal den holde 380&nbsp;ml and og veie 200&nbsp;g (±20&nbsp;g)
* Hvis en mindre kopp blir brukt, skal den holde 200&nbsp;ml og veie 105&nbsp;g (±20&nbsp;g)
* Hvis testen inkluderer melk, så skal den helles i koppen før teen.
* Hvis melk blir helt i koppen etter teen, så smaker den best når væsken har en temperatur på mellom 65 og 80&nbsp;°C.
* 5&nbsp;ml melk skal bli brukt for den større koppen, og 2,5&nbsp;ml melk for den mindre koppen.

## Kontrovers
Standarden har blitt kritisert for å ikke nevne en prosedyre for å varme opp tekannen på forhånd.

## Andre standarder
I 2003 ga Royal Society of Chemistry ut en pressemelding for hvordan man skal lage en perfekt kopp te.

## Referanser


## Eksterne lenker
* ISO 3103 på iso.org
* Andre terelaterte dokumenter på iso.org
* Demonstrasjon av tebrygging etter ISO 3103, av Tom Scott
Olle Boström

**Olle Boström** (født 19. november 1990 i Sollentuna) er en svensk orienteringsløper som konkurrerer for den svenske orienteringsklubben Järla Orientering. Han har tidligere representert Enebybergs IF

## Karriere
Boström har etablert seg som en av verdens beste orienteringsløpere. Det er først og fremst på skogsdistansene han har markert seg internasjonalt. Han tok bronse på mellomdistansen i VM i Inverness i 2015. Boström var med på det svenske bronselaget i VM i Frankrike i 2011. Allerede som førsteårs senior ble han nummer 6 på langdistansen i VM, og på tross av gjentatte tilbakeslag grunnet skader, har Boström klart å komme tilbake til det ypperste selskapet.  

## Eksterne lenker
* 
*  Olle Boström hos orientering.se
Niillas Holmberg

**Niillas Holmberg** (født 2. juli 1990 i Utsjok) er en finsk, samisk forfatter, skuespiller, musiker og tv-programleder.

Niillas Holmberg har utgitt to diktsamlinger på samisk og én på finsk, og to musikkalbum sammen med den finske musikeren Roope Mäenpää. Han har spilt hovedrollen i stykket *Allaq* på Beaivváš Sámi Našunálateáhter og vært programleder i det samiske barneprogrammet *[[Unna Junná]]* fra 2009.

Han var den samiske kandidaten til Nordisk råds litteraturpris 2015 med diktsamlingen *amas amas amasmuvvat* (2014). Denne diktsamlingen vant også Samerådets litteraturpris i 2014. Det er oversatt til norsk av Rawdna Carita Eira med tittelen *Så den fremmede ikke blir mer fremmed* (2015).

Han giftet seg i 2024 med Maja Kristine Jåma.

Faren Veikko Holmberg er også forfatter, og begge var nominert til Nordisk råds priser i 2015.

## Referanser


## Eksterne lenker
* 
* 
*
NTNUI Orientering

**NTNUI Orientering (tidligere NTHI)** er en norsk orienteringsklubb fra Trondheim. NTNUI Orientering er en av de største avdelingene i studentidrettslaget NTNUI og har rundt to hundre aktive medlemmer.

## Om klubben
NTNUI Orientering er en klubb som tilbyr orienteringsmiljø og utenomsportslige aktiviteter for studenter bosatt i Trondheim. Gjennom mange tiår har markert seg på nasjonale og internasjonale orienteringsløp. Klubben dominerte damestafetten under Tiomila på midten av 80-tallet, mens herrene tok tre seire på syv forsøk på Jukola i perioden 1989-1995.

## Arrangementer
### Hu & Hei
NTNUI arrangerer årlig det berømte langløpet ''Hu & Hei'' i Bymarka i Trondheim. Løpet er rundt 30 km langt og man bruker turkart for å orientere seg. 

### Tour de Trondheim
På sensommeren arrangerer klubben tredagersarrangementet *Tour de Trondheim*. Løpene har størst fokus på ungdomsklassene og trekker til seg løpere fra hele Norge. Inspirert av Tour de France deles det ut gul trøye (lederen sammenlagt), grønn trøye (beste spurttid) og klatretrøye (bestetid på klatrestrekk).

## Meritter
Tiomila, damer ''(4)'' :
* 1985, 1986, 1987, 1992
Tiomila, herrer ''(1)'' :
* 2023, 2025
Jukola, herrer ''(3)'' :
* 1989, 1990, 1995
Night Hawk, herrer ''(1)'' :
* 2019
Night Hawk, damer ''(3)'' :
* 2014, 2016, 2018
Smålandskavlen, herrer ''(2)'' :
* 1985, 1988
Smålandskavlen, damer ''(1)'' :
* 1987
NM stafett, herrer ''(8)'' :
* 1965, 1973, 1986, 1988, 1990, 1995, 2021, 2022, 2024
NM stafett, damer ''(3)'' :
* 1986, 1992, 2011

## Kjente tidligere løpere

* Marianne Andersen
* Stig Berge
* Kjetil Bjørlo
* Carl Henrik Bjørseth
* Atle Dengerud
* Mari Fasting
* Torunn Fossli
* Bjørn Haavengen
* Line Hagman
* Bodil Holmström
* Øystein Holo
* Ellen Sofie Olsvik
* Jon Aukrust Osmoen
* Carl Waaler Kaas
* Tore Sagvolden
* Tore Sandvik
* Hanne Sandstad
* Lars Skjeset
* Håvard Tveite
* Bjørnar Valstad
* Anders Vestøl
* Lassi Virtanen
* Emil Wingstedt
* Thomas Natvig Årstad

## Eksterne lenker

* Klubbens nettsider
Byggherrestyrte delentrepriser

**Byggherrestyrte delentrepriser** innebærer at oppdragsgiveren (byggherren) inngår avtale med en prosjektleder som igjen inngår avtaler med arkitekt, rådgivende ingeniører, fagentreprenører og leverandører. Byggherren har en kontraktspart (prosjektlederen) fra prosjektstart til ferdigstilt bygg. Prosjektlederen leder byggingen med egne ressurser inkl. fellestjenester (rigg) og har det overordnede ansvaret for sikkerhet, helse og arbeidsmiljø (SHA).
Lars Skjeset

**Lars Sandstad Skjeset** (født 1. mars 1983) er en norsk orienteringsløper som løper for den Levanger-baserte orienteringsklubben Frol IL. I studietiden sin i Trondheim løp han for NTNUI Orientering.

Han har i nasjonale løp markert seg sterkest på sprintdistansen. Skjeset har representert Norge i VM og EM. Den eneste medaljen fra internasjonale mesterkap vant Skjeset på stafetten under EM i estiske Otepää i 2006. Carl Waaler Kaas og Øystein Kvaal Østerbø løp de øvrige etappene. Fra VM er 12.-plassen fra VM i Trondheim i 2010 det beste han kan vise til individuelt.

## Eksterne lenker
*
Rose-Marie Huuva

**Ragnel Rose-Marie Huuva** (født 1943) er en svensk samisk forfatter, bildekunstner og duodjiutøver.

Hun har utgitt tekster siden 1981, men debuterte i 1999 med diktsamlingen *Galbma rádná* (*Kall kamrat*), som skildrer kreftsykdom. Med den boken ble hun den samiske kandidaten til Nordisk råds litteraturpris 2001. Diktene i *Ii mihkkege leat* (2006) skildrer følelsen av at den samiske kulturarven svinner eller endres, og også spørsmål om aldring og sykdom.

Som bildekunstner deltok hun sammen med sju andre i utstillingen *Sámi Stories: Art and Identity of an Arctic People* på Scanidnavian House i New York 2014.

Hun fikk kulturstipendiet *Rubus arcticus* fra Norrbottens läns landsting i 2003.

## Bibliografi
* *Galbma rádná* (DAT, 1999) ISBN 82-90625-36-7  (*Kall kamrat*; DAT, 2001, ISBN 82-90625-38-3) 
* Sammen med Inghilda Tapio, Inghilda, Thomas Marainen og Simon Marainen: *Viidát: divttat Sámis* / *Vidd: dikter från Sápmi* (Podium, 2006) ISBN 91-89196-39-2
* *Li mihkkege leat* ([*Ingenting är*]) (DAT, 2006) ISBN 82-90625-53-7 (Et utvalg oversatt til svensk som *Mjukt smeker molnets rand*, Stockholm 2011, ISBN 978-91-7437-107-9)
## Referanser
Paimion Rasti

**Paimion Rasti** (stiftet 2004) er en finsk orienteringsklubb som holder til i Pemar (finsk: Paimio) sørvest i Finland.

Klubbfargene deres er rød, grønn og hvit.

Paimion Rasti har flere løpere som hevder seg internasjonalt, og har gode resultater å vise til fra verdens største klubbstafetter, Tiomila og Jukola.

20. september 2016 ble det klart at fem ganger verdensmester i orientering, Olav Lundanes, skulle løpe for Paimion Rasti i 2017-sesongen

## Kjente løpere

* Ida Marie Næss Bjørgul (2017-)
* Alexandra Hornik (2018-)
* Pasi Ikonen
* Olav Lundanes (2017-)
* Bartosz Pawlak
* Fredric Portin
* Frederic Tranchand

## Referanser


## Eksterne lenker
* Klubbens hjemmeside
Mexicos Grand Prix 2015

**Mexicos Grand Prix 2015** (offisielt navn: *Formula 1 Gran Premio de México 2015*) var et Formel 1-løp som ble arrangert 1. november 2015 på Autódromo Hermanos Rodríguez i Mexico by i Mexico. Det var den syttende runden av Formel 1-sesongen 2015. Det var også syttende gang at Mexicos Grand Prix ble arrangert, etter at løpet hadde vært borte fra Formel 1-kalenderen siden 1992.

Løpet ble vunnet av Mercedes-føreren Nico Rosberg, foran hans teamkollega Lewis Hamilton. Valtteri Bottas i Williams tok tredjeplassen.

 	

## Klassifisering
### Kvalifisering

### Løpet

**Noter til tabellene:**
*  - Kimi Räikkönen fikk en gridstraff på 35 plasser for å ha overskredet bilens motorkomponentkvote, og for et ikke-planlagt bytte av girkasse.
*  - Fernando Alonso fikk en gridstraff på 15 plasser for å ha overskredet bilens motorkomponentkvote, og for et ikke-planlagt bytte av girkasse.
*  - Jenson Button fikk tillatelse fra løpsledelsen til å starte løpet, selv om han ikke hadde satt en tid innenfor 107% av raskeste tid i Q1. Han fikk også en gridstraff på 70 plasser for å ha overskredet bilens motorkomponentkvote.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Frédéric Tranchand

**Frederic Tranchand** (født 25. mai 1988) er en fransk orienteringsløper som konkurrerer for den finske orienteringsklubben Paimion Rasti og det franske landslaget. 

Tranchand slo for alvor gjennom internasjonalt ved å ta bronsemedaljen på sprintdistansen under VM i Trondheim i 2010. Kun tideler foran hjemmehåpet Øystein Kvaal Østerbø, kjempet franskmannen seg inn til tredjeplass. Det er ikke bare på sprint Tranchand har hevdet seg, også på stafett er han en sterk løper. Det har resultert i blant annet en sølvmedalje (2017) og to bronsemedaljer (2014 og 2015) i VM. Han har også tatt to EM-medaljer (sølv i 2010 og bronse i 2012) som en del av Frankrikes lag i stafett.

Under VM i orientering 2017 tok Tranchand sølvmedalje på sprint. Han ble slått med 2,9 sekunder av sveitseren Daniel Hubmann. Han var også en del av Frankrikes lag som tok sølvmedalje på stafetten. Tranchand vekslet først på første etappe, og Lucas Basset og Thierry Gueorgiou fullførte som nest beste lag etter verdensmestrene fra Norge. Han løp siste etappe for Frankrikes lag som tok bronsemedalje på stafetten under VM i Latvia 2018.

## Eksterne lenker
*
Pliosaur

* *P. brachydeirus*
* *P. brachyspondylus*
* *P. carpenteri*
* *P. funkei*
* *P. kevani*
* *P. macromerus*
* *P. portentificus*
* *P. rossicus*
* *P. westburyensis*

**Pliosaur**, også kalt **pliosaurus**, (fra gresk *pleion* og *sauros,* på norsk: «mer øgle») er en utdødd klade med marine reptiler. De levde for ca. 200 til 89 millioner år siden, i jura- og krittperioden. Pliosaurer var marine øgler. De var kjøttetere som levde av blant annet fisk, hai, bløtdyr og andre pliosaurer. Fossiler er funnet i hele verden, blant annet i Australia, Sør- Amerika og Europa.

## Karakteristikk
Pliosaurene er kjent for sin lange kropp på 4-15m, korte hals, enorme hode, og store tenner på rundt 30 cm. Disse marine krypdyrene hadde en bitestyrke som var 10 ganger så kraftig som andre dyr. De hadde fire luffer som var festet på undersiden av kroppen. Bakluffene var størst, for å gi mer fart. Halen var kort, og noen fossiler tyder på at halen var ruteformet på enden. Forskerne har enda ikke funnet ut hvilken nytteverdi halen hadde.

## Fossiler
I 2002 ble det avdekket rester av en pliosaur i Aramberri i Mexico. Denne pliosauren fikk kallenavnet «The Monster of Aramberri». Monsteret hadde en størrelse på ca 15 meter. Fossilene ble funnet i 1985, men ble ikke kategorisert som en pliosaur før i 2002.        

I 2006 fant paleontologer ved Universitetet i Oslo delvise fossiler av to pliosaurer. Den ene ble gravd ut i 2007, og ble kalt Monsteret. Denne pliosauren hadde en hodeskalle på minst 2.1 meter og hadde en ryggvirvel som strekte seg minst 6 meter. Det andre fossilet ble gravd ut i 2008, og ble kalt Predator X. Monsteret og Predator X tilhører pliosaurarten funkei. 

I perioden 2003-2008 i Weymouth, Dorset ble rester av en pliosaur skylt opp fra havet. Denne er antatt å være den største pliosauren funnet hittil. Det er bare funnet hodeskallen og dermed blir lengden på kroppen usikker. Hodeskallen er på 2.4 meter, forskerne antok derfor at kroppen var ca. 18 meter. Den største delen som er funnet veide over 80 kilo. Fossilet befinner seg nå i Dorset County Museum.

## Undergrupper
* Brachauchenius
* Funkei  
* Kronosaur
* Liopleurodon
* Megalneusaur
* Pachycostasaur
* Peloneustes
* Simolestes

## Referanser

## Eksterne lenker
*
Pan Aarhus

**OK Pan Århus** er en dansk orienteringsklubb fra den danske byen Aarhus. Klubbhuset deres, *Silistria*, ligger syd for Aarhus.

Pan Aarhus har ved en rekke anledninger levert gode resultater på de største internasjonale stafettene, og har vunnet damestafetten både under Tiomila og Jukola. Spesielt på damesiden har de prestert svært godt de senere årene. Søskenparet Ida og Søren Bobach er begge verdensmestre individuelt.

## Meritter
Tiomila, damer ''(2)'' :
*2014, 2016
Venla (Jukola), damer ''(2)'' :
*2013, 2014
Smålandskavlen, damer ''(5)'' :
*2011, 2012, 2013, 2014, 2015

## Kjente løpere

* Maja Alm
* Christian Bobach
* Ida Bobach
* Søren Bobach
* Rasmus Djurhuus
* Tue Lassen
* Signe Søes
* Miri Thrane Ødum

## Eksterne lenker
*
To dråper vann

**«To dråper vann»** er en sang skrevet av Marcus Gunnarsen og Martinus Gunnarsen. Den vant MGPjr 2012 og ble spilt inn og gitt ut på singel med Marcus & Martinus. Låten lå én uke på VG-lista med åttendeplass som beste plassering. Sangen ble også gitt ut på albumet *[[Hei (album)|Hei]]* i 2015.

## Referanser
Heterarthrinae

* 

**Heterarthrinae** er en underfamilie av vepser som hører til blant plantevepsene.

## Utseende
Nokså små, mørke bladvepser. Larvene er litt flate og sneglelignende.

## Levevis
De fleste har larver som minerer inne i blader.

## Utbredelse
## Systematisk inndeling

* Vepser (Veps, humler og maur) (Hymenoptera) 
** delgruppe  plantevepser (Symphyta) parafyletisk gruppe
*** overfamilie Tenthredinoidea 
**** familie bladvepser (Tenthredinidae)
***** underfamilie **Heterarthrinae** Benson, 1952
****** stamme Caliroini Benson, 1938
******* slekt *[[Caliroa]]* O. Costa, 1859 - i Norge:
******** *[[Caliroa cinxia]]* (Klug, 1816)
******* slekt *[[Endelomyia]]* Ashmead, 1898 
******* slekt *[[Endemyolia]]* Wei, 1998
******* slekt *[[Neopoppia]]* Rohwer, 1912
******* slekt *[[Sinocaliroa]]* Wei, 1998
****** stamme Fenusini MacGillivray, 1906
******* slekt *[[Afusa]]* Malaise, 1964
******* slekt *[[Anafenusa]]* Benson, 1959
******* slekt *[[Bidigitus]]* Smith, 1967
******* slekt *[[Birmella]]* Malaise, 1964
******* slekt *[[Fenella]]* Westwood, 1840 - i Norge:
******** *[[Fenella monilicornis]]* (Dahlbom, 1835)
******* slekt *[[Fenusa]]* Leach, 1817
******* slekt *[[Fenusella]]* Enslin, 1915 - i Norge:
******** *[[Fenusella nana]]* (Klug, 1816)
******** *[[Fenusella septentrionalis]]* (Koch, 1990)
******* slekt *[[Hinatara]]* Benson, 1936
******* slekt *[[Messa (slekt)|Messa]]* Leach, 1817 
******* slekt *[[Metallus]]* Forbes, 1885
******* slekt *[[Nefusa]]* Ross, 1951
******* slekt *[[Okutanius]]* Smith, 1981
******* slekt *[[Parna]]* Benson, 1936 
******* slekt *[[Profenusa]]* MacGillivray, 1914 
******* slekt *[[Scolioneura]]* Konow, 1890
******* slekt *[[Sinofenusa]]* Wei, 1997
******* slekt *[[Zhengina]]* Wei, 1997
****** stamme Heterarthrini
******* slekt *[[Heterarthrus]]* Stephens, 1835 - i Norge:
******** *[[Heterarthrus microcephalus]]* (Klug, 1818)
******** *[[Heterarthrus ochropoda]]* (Klug, 1818)
****** slekt *[[Afenella]]* Malaise, 1964
****** slekt *[[Anatoliroa]]* Muche, 1983
****** slekt *[[Birmindia]]* Malaise, 1947
****** slekt *[[Brasinusa]]* Malaise, 1964
****** slekt *[[Cacosyndya]]* Kirby, 1883
****** slekt *[[Fenusites]]* Straus, 1981
****** slekt *[[Afenella]]* Malaise, 1964 
****** slekt *[[Neomessa]]* Koch, 1990
****** slekt *[[Notofenusa]]* Benson, 1959
****** slekt *[[Poppia]]* Konow, 1904
****** slekt *[[Prolatus]]* Smith, 1967
****** slekt *[[Pseudopoppia]]* Forsius, 1925
****** slekt *[[Rocalia]]* Takeuchi, 1952 
****** slekt *[[Setabara]]* Ross, 1951
****** slekt *[[Silliana]]* Malaise, 1949

## Kilder
* Bladvepser – www.nic.funet.fi/ 
* Oversikt over slektene

## Eksterne lenker
* 
* bugguide.net - bildegalleri over nordamerikanske arter
Albert Eide Parr

**Albert Eide Parr** (1900–1991) var en norsk zoolog, marinbiolog og oseanograf, kjent som sjef for American Museum of Natural History fra 1942 til 1959.

Faren var venn av sjefen på Bergens Museum, han Jørgen Brunchorst som vekket Alberts interesse for dyr i sjøen.  Det ble examen artium 1921, studier ved Det Kongelige Frederiks Universitet i Kristiania fra 1921 til 1924 der han fikk cand.mag. 1925. 

Han giftet seg i 1925 flyttet til USA omkring 1926, ble kjent med Harry Payne Bingham som tok ham med på vitenskapelige ekspedisjoner som fant dyr i sjøen og skjønte hvordan havstrømmene gikk.  Han fikk jobb ved New York Acquarium i 1926 samt ble kurator ved Bingham Oceanographic Collection i 1927. Ved Yale University ble han 1931 assisterende professor i zoologi, i staben ved Peabody Museum.  Fra 1938 var han professor i oseanografi, altså kartleggingen av havene.  Fra 1942 til 1959 ledet han American Museum of Natural History, kjent fra boken Night at the Museum i 1993.  I 1980 fikk han *Distinguished Service Medal* fra American Association of Museums.

## Familie
Han var sønn av Thomas Parr (1862–1935) og Helga Eide (1865–).  Faren var av  Parr (slekt) fra Drøbak og jobbet ved Bergen katedralskole. I 1926 giftet han seg med Ella Hage-Hanssen (1903–1991), datter av eiendomsmegler og stortingsmann Peder Hanssen (1859–1924) og Hedvig Stølen (1870–1931).  Hun døde bare en og en halv måned før ham.
## Referanser
Emma Klingenberg

**Emma Klingenberg** (født 18. mai 1992 i Faaborg) er en dansk orienteringsløper som representerer den svenske klubben Järla Orientering.

Emma Klingenberg har siden 2012 preget resultatlistene i den internasjonale senioreliten. Individuelt har hun to verdenscupseire som sine største meritter, men sammen med sine danske lagkamerater har hun to sølv- og to bronsemedaljer i stafettsammenheng fra VM.

## Eksterne lenker
*
Baard Larsen

**Baard Larsen** (født 1975) er en norsk journalist, fotograf og redaktør. Han jobbet fra 2002 til 2012 i Grimstad Adressetidende, hvor han jobbet primært med nyhetssaker (krim) og biltester. Etter å ha jobbet som frilanser for avisen i over ett år, var Larsen fra 2013 til 2014 vikar i redaksjonen i Fædrelandsvennen.

Han var redaktør i Åmliavisa fra oktober 2014 til mai 2015, og siden mai 2015 redaktør i Frolendingen. I januar 2021 fikk han ett års vikariat fra jobben i Frolendingen, for å gå tilbake til Grimstad Adressetidende (GAT) i en prosjektstilling.  Stillingen ble så permanent i GAT alt fra juni 2021.

I det private har Baard Larsen siden februar 2008 vært fylkesleder av Foreningen for hjertesyke barn i Aust-Agder.

Han drev tidligere firmaet Homdal & Larsen AS, som leverte biltester og påtok seg droneoppdrag. .

## Referanser
Faaborg OK

**Faaborg OK** er en dansk orienteringsklubb. De har grønne klubbdrakter og tilbyr orienteringsmiljø for utøvere og mosjonister i alle aldre.

Faaborg OK har fostret opp mange talentfulle orienteringsløpere. De mest kjente løperne som har løpt for Faaborg OK er verdensmestrene Tue Lassen og Emma Klingenberg. De løp sammen på det danske laget som vant gull på sprintstafetten under VM i Inverness i 2015.

## Kjente tidligere løpere
* Emma Klingenberg
* Tue Lassen

## Eksterne lenker
*
Matilde av Toscana

**Matilde av Toscana** (født 1046 i Lucca, død 24. juli 1115 i Bondeno, Romagna) var markgrevinne av Toscana.

Som markgrevinne måtte Matilde forsvare Det tysk-romerske rike mot nabostatene. 

Hun er mest kjent for sin støtte til pave Gregor VII (1020–85) under investiturstriden, der Gregor og  Henrik IV av Det tysk-romerske rike (1050–1106) møttes i år 1077 på slottet hennes som het Canossa. Henrik IV måtte dra på botsferd til Canossa, fra dette stammer begrepet kanossagang. 

Canossa ruins.jpg | Ruinene av Canossa der Matilde bodde

Hun var datter av Bonifatius av Canossa (985–1052) og Beatrix av Lorraine (1017–76). Hun ble etterhvert eneste gjenlevende arving og giftet seg i 1069 med Gottfried den pukkelryggede (–1076), som var sønn av stefaren Gottfried III av Barbuto. Matilde giftet seg igjen i 1089 med den mye yngre bayerske prins Welf II (1072–1120), men de tok ut separasjon i 1095. Matilda lyktes i å kjempe til seg og forsvare store landområder, og ble i 1111 kronet til visedronning av Italia av Henrik V av Det tysk-romerske rike (1081–1125).  Hun døde av podagra (gikt i stortåa) og er i dag en av bare tre kvinner som ligger begravet i Peterskirken i Vatikanet.

## Referanser


## Litteratur
*Matilda of Canossa i Encyclopædia Britannica
Vibeke Holth

**Vibeke Holth** (født 2. april 1974) er en norsk økonom, journalist og redaktør. Hun er siviløkonom fra Norges Handelshøyskole (NHH), har en master i internasjonal økonomi fra Universitetet i Köln og er autorisert finansanalytiker (Certified European Financial Analyst) i regi av NHH/NFF. Holth har tidligere jobbet i Sparebanken Hedmark, ved informasjonsavdelingen til Norges Handelshøyskole og ved Norges Eksportråd/Generalkonsulatet i Düsseldorf, før hun i 2001 ble ansatt som finansjournalist i *[[Kapital (tidsskrift)|Kapital]]*.

I *Kapital* markerte hun seg tidlig som gravende journalist, og Holth er en av journalistene i Norge som har avslørt flest tilfeller av økonomisk kriminalitet. Blant annet fikk hun ros av Økokrim for å ha avslørt bedrageri og økonomisk utroskap av et tosifret millionbeløp i Norges Røde Kors. Retten mente at saken er blant de alvorligste utroskapssaker norsk rett har hatt til behandling

Holth avslørte også hvordan Norges den gang største ransmiljø, Tveita-gjengen, investerte flere millioner kroner i gråmarkedsselskapet Screen Media. Artiklene førte til opprullingen av den såkalte Koffertsaken, hvor åtte kriminelle ble dømt til fengsel for heleri av fem millioner kroner mens to strafferettsadvokater ble idømt henholdsvis 6 og 5 måneders betinget fengselsstraff. Det var også Holth som avdekket Norges største personlige skatteunndragelsessak.

Siden 2009 har Holth jobbet som redaktør i Kapital. Her har hun bl.a. bygget opp magasinet Kapital Reise. Det er også Holth som har stått bak bladets årlige kåring av Norges mektigste kvinner, en kåring som har høstet stor anerkjennelse hos ledende politikere, byråkrater og næringslivsledere. 

Holth er per 2015 styremedlem i Partnership for Change, Seema og Positiv Opplæring.

## Referanser
Ristin Sokki

**Ristin Sokki** eller **Risten Sokki** (født 2. juli 1954 i Kautokeino) er en norsk forfatter som skriver lyrikk, barnebøker og lærebøker på samisk. Hun arbeider som lærer ved Samisk videregående skole og reindriftsskole i Kautokeino.

En av hennes oldefedre var Aslak Jacobsen Hætta, som var en av lederne under Kautokeino-opprøret i november 1852 og ble henrettet for dette i 1854. Slektskapet er tema i hennes tospråklige diktsamling *Bonán bonán soga suonaid* / *Jeg tvinner tvinner slektas sener* (1996). Boken var den samiske kandidaten til Nordisk råds litteraturpris 1998. 

Barneboka *Mitt gode liv* var den samiske vinneren i en nordisk konkurranse som skulle styrke litteraturen på samisk, grønlandsk og færøysk. Den handler om «reindriftsgutten Niillas Juhan Heandarat som foretrekker å sitte framfor datamaskinen og er redd for reinsdyr.» Boka ble først utgitt i tospråklig nordsamisk/norsk utgave i 2007, og 2011 i en trespråklig nordsamisk/lulesamisk/sørsamisk utgave. 

## Bibliografi
* *Bonán bonán soga suonaid / Jeg tvinner tvinner slektas sener* – dikt, Gyldendal 1996
* *Mu ártegis eallin / Mitt rare liv* – barnebok, Davvi Girji 2007
** *Mu ártegis eallin / Muv imálasj iellem / Mov rovnegs jielede* – Davvi Girji 2011
* *Geadgeloddi* – noveller, Davvi Girji 2019
** *Steinfuglen* – Davvi Girjii 2021

## Referanser
Jovnna-Ánde Vest

**Jovnna-Ánde Vest** (født 14. juni 1948 i Utsjok) er en finsk samisk forfatter. Han skriver på nordsamisk, og er bosatt i Paris siden 1982.

Den selvbiografiske debutromanen *Čáhcegáddái nohká boazobálggis* (*Reintråkket ender ved bredden*) vant den første samiske litteraturprisen. Trilogien *Árbbolaččat* (1996-2005) skildrer en slekts liv gjennom årstider og generasjoner i den lille, samiske bygda Máhtebáiki. 
Det er den første samiske romantrilogi. Det tredje bindet ble i 2006 den samiske kandidaten til Nordisk råds litteraturpris.

## Bibliografi
* *Čáhcegáddái nohká boazobálggis,* 1988 
** Fransk utgave 2011: *La berge des rennes déchus*
* *Kapteainna ruvsu*, 1991
* *Eallin bihtát*, 1992
* *Árbbolaččat 1*, 1996
* *Árbbolaččat 2*, 2002
* *Árbbolaččat 3*, 2005 (*Arvingarna:roman. Tredje delen*, Davvi Girji, Karasjok 2006, ISBN 978-82-7374-661-0)
* *Astrid ja Anton* 2015

## Referanser
Lynne McTaggart

**Lynne McTaggart** (født 23. januar 1951 i New York) er en amerikansk journalist, forfatter og foredragsholder som er bosatt i London. Hun har skrevet en rekke bøker, blant annet om kvantefysikk og alternativ behandling. Hennes tilnærming til medisinske spørsmål har mottatt sterk faglig kritikk, særlig for motstanden mot vaksiner.

## Bibliografi
* *Kathleen Kennedy: Her Life and Times* (1983) ISBN 0-385-27415-7
* *What Doctors Don't Tell You: The Truth About The Dangers Of Modern Medicine* (1999) ISBN 0-380-80761-0
* *The Cancer Handbook: What's Really Working* (2000) ISBN 1-890612-18-9
* *The Field: The Quest for the Secret Force of the Universe* (2003) ISBN 0-06-093117-5
* *The Intention Experiment: Using Your Thoughts to Change Your Life and the World* (2007) ISBN 0-00-719458-7
* *The Bond: Connecting through the Space Between Us* (2011) ISBN 1-4391-5794-4; ISBN 978-1-4391-5794-7

## Referanser


## Eksterne lenker
* 
* 
*
Lorentz Wittrup Lied

**Lorentz Wittrup Lied** (født 18. mars 1820, død 15. mai 1875) var en norsk apoteker og politiker, som var Ordfører i Bodø i 1853.

## Familieliv
Lorentz Wittrup Lied ble født 18. mars 1820 i Stangvik, som den yngste av 10 søsken. Faren hans var Major *Johan Richard Lied* og moren var *Maren Margitte Bull*. Han giftet seg med *Anne Olivia Strøm* 29. november 1853.

## Karriere
Han startet på Svaneapoteket i Trondheim i 1835, der han jobbet fram til 1844. Han flyttet så til Oslo, der han jobbet på Svaneapoteket fram til 1851, da han fikk bevilgning til å overta Svaneapoteket i Bodø. Han tiltrådte som bestyrer 1. oktober 1851, og 15. mars 1961 fikk han stillingen apoteker. Han fikk også bevilgning til å drive medisinutsalg i Lofoten.
Da Bodø bystyre skulle utligne skatt for andre gang i 1854, ble Lied utnevnt til lignignskommisjonen, sammen med skomaker Dahl, Johan Adolf Johnsen, toller Groth og lensmann Logemann. Da han Flyttet fra Bodø i 19. september 1873, ble apoteket forpaktet av *Johannes Aas*. Etter Lieds død,0 kjøpte Aas spoteket i september 1876.

## Referanser


## Litteratur
*  
* 
*  
*  
*
Maja Alm

**Maja Alm** (født 1988) er en dansk tidligere orienteringsløper som representerte den danske klubben Pan Aarhus. Hun er syv ganger verdensmester i orientering.

## Internasjonal karriere
Alm er kjent som en av verdens beste orienteringsløpere. Hun har vært spesielt sterk på sprintdistansen. men også vist frem sine kvaliteter som ankerkvinne ved å løpe en rekke solide sisteetapper på både stafett og sprintstafett. Etter totalt fire medaljer fra verdensmesterskapene i 2012 og 2014, tok Alm helt av i Inverness-VM 2015 da hun ble VM-dronning med sine tre gull i mesterskapet. Det startet med at hun vant sprintstafetten etter å ha avgjort på siste etappe for det danske vinnerlaget. Hun fortsatte med å vinne sprintdistansen helt suverent, og vant sitt andre gul i mesterskapet etter å ha slått nærmeste konkurrent, ukrainske Nadiya Volynska, med hele 39,8 sekunder. Mesterskapet ble avsluttet med seier i stafett sammen med Emma Klingenberg og Ida Bobach. Hun fulgte opp året etter under VM i 2016, der hun tok to gull og en sølvmedalje. Maja Alm er med sine syv VM-gull en av de mestvinnende orienteringsløperne i VM-historien. Under VM i 2018 tok Alm sin fjerde gullmedalje på rad i sprint, og ble med det første orienteringsløper til å bli verdensmester i sprint fire ganger på rad. Kun Simone Niggli hadde vunnet tre VM-sprinter på rad tidligere.

Maja Alm har blitt nummer tre sammenlagt i verdenscupen i orientering ved tre anledninger; i 2010, 2014 og 2016.

## Klubbkarriere
Maja Alm har vært med å vinne den prestisjetunge Venla-stafetten tre ganger. Første gang med den svenske klubben Ulricehamns OK i 2009 og de to øvrige sammen med OK Pan Århus i 2013 og 2014.

## Meritter
Oversikter over Alms medaljer fra internasjonale mesterskap finnes til høyre på skjermen.
 
### Verdenscupseire

## Utmerkelser
*2007 - Årets orienteringsløper - Dansk Orienterings Forbund
*2012 - Årets orienteringsløper - Dansk Orienterings Forbund
*2014 - Årets orienteringsløper - Dansk Orienterings Forbund
*2016 - Årets orienteringsløper - Dansk Orienterings Forbund

## Referanser


## Eksterne lenker
*
Orienteringsklubben Moss

**OK Moss** (stiftet i 1964) er en norsk orienteringsklubb fra Moss.

Orienteringsklubben Moss er en orienteringsklubb for kommunene Moss, Våler, Vestby og Råde. På slutten av 1990-tallet ble orienteringsgruppene i klubbene Hølen IK og Vansjø/Svinndal IL slått sammen med OK Moss. OK Moss har klubbhus på Noreødegården.

Klubben har gule og grønne orienteringsdrakter og arrangerer årlig store nasjonale løp. 

## Kjente tidligere løpere
* Mari Fasting

## Eksterne lenker
*
Nordisk forening for arkitekturforskning

**Nordisk forening for arkitekturforskning** (ofte forkortet **Nordisk Arkitekturforskning**), er et forum for utvikling av arkitekturforskning i Norden. Foreningen arrangerer årlig møter og forskersymposier, og utgir tidsskriftet *Nordisk arkitekturforskning*.
__NOTOC__
Foreningen ble stiftet i 1987, som en svensk forening kalt «Arkitekturforskarnas Förening».

Arkitekturteoretikerne savnet et nordisk tidsskrift der de kunne publisere, anmelde og drøfte vitenskapelige rapporter og artikler, så de startet et eget tidsskrift allerede i stiftelsesåret.

Høsten 1987, før tidsskriftets nr. 2 ble publisert, hadde foreningen skiftet navn til «Föreningen för arkitekturforskning». Foreningen ble, i sin nye form, konstituert i Göteborg 3. oktober 1987.

Foreningens formål var både å publisere et tidsskrift med høy vitenskapelig kvalitet, og å organisere et årlig symposium om forskning som var relevant og viktig for arkitekturforskningen i de nordiske landene.

I 1992 ble foreningen utvidet til å bli nordisk, med tittelen «Nordisk Förening för Arkitekturforskning».

## ''Nordisk Arkitekturforskning''
I 1987 startet foreningen utgivelsen av tidsskriftet *Tidskrift för arkitekturforskning*. Da foreningen ble nordisk, skiftet tidsskriftet tittel til *Nordisk Arkitekturforskning*, med under-/parallelltittel *Nordic Journal of Architectural Research*.

*Nordisk Arkitekturforskning* har en såkalt «double blind» fagfellevurdering av alle artikler, det vil si at to forskere leser og kontrollerer hver artikkel. Dette var fram til 2019 det eneste nordiske arkitekturtidsskriftet på høyeste nivå, nivå 2, i Norsk samfunnsvitenskapelig datatjenestes database over autoriserte tidsskrifter innen arkitektur. Fra 2019 var det på nivå 1.

Fra og med 2012 utgis tidsskriftet kun digitalt.

## Årlige symposier
De årlige symposiene har ulike tema og arrangeres ofte sammen med andre institusjoner, som arkitektforeninger eller arkitektskoler i de ulike nordiske landene. Sentrale foredrag fra symposiene presenteres i egne temahefter av *Nordisk Arkitekturforskning*.

## Referanser


## Kilder
*Nordisk Arkitekturforsknings nettsted

## Eksterne lenker
* digitale utgaver av ''Nordisk Arkitekturforskning'' f.o.m. 1993 nr. 1
Domnarvets GoIF

**Domnarvets GoIF** (stiftet i 1906) er en svensk idrettsforening som først og fremst driver med idrettene orientering, langrenn og skiorientering. Klubben har sitt utspring i Borlänge.

Klubbens farger er blå, hvit og gul.

Orienteringsgruppen har hatt stor suksess på kvinnesiden og har hatt flere løpere i stallen som har hevdet seg internasjonalt.

## Meritter
Tiomila, damer ''(4)'' :
* 2000, 2005, 2013, 2015
Venla (Jukola) ''(3)'' :
* 2008, 2011, 2015

## Kjente løpere
* Dana Safka Brožková
* Lena Eliasson
* Karolina A. Højsgaard
* Emma Johansson

## Kjente tidligere løpere
* Arja Hannus
* Eva Jurenikova

## Eksterne lenker
Offisielt nettsted
Smittevern

**Smittevern** (engelsk: *Infection Control* eller noen ganger *Infection Prevention and Control*) er et fagområde og anvendt felt innen epidemiologi (læren om sykdomsutbredelse) og omfatter alle tiltak som har til hensikt å motvirke og hindre at infeksjoner oppstår og spres i en befolkning. I mange land er smittevernarbeidet regulert særskilt gjennom lov og forskrift, i Norge av smittevernloven og tilhørende forskrifter. Verdens helseorganisasjon har en viktig rolle i internasjonalt smittevernarbeid, Det europeiske smittevernbyrået med hovedkontor i Sverige har en rolle i Europa, mens i Norge har Folkehelseinstituttet en overordnet rolle.

## Referanser
Kanal Valen

***Kanal Valen*** er en norsk humorserie med Kristian Valen som gikk på TVNorge i 2014. Serien består i stor grad av Valens parodier av kjente personligheter, samt noen oppdiktede karakterer. De kjente inkluderer Leo Ajkic, Herman Friele, Tutta og CNN-reporteren Richard Quest. Sistnevnte karakter foretar flere tulle-intervjuer av amerikanske kjendiser, som blant annet Sharon Stone og William Shatner. Valen parodierer også noen TV-programmer, blant annet «Hvorfor må vi møtes?» (som er en parodi på musikkprogrammet *[[Hver gang vi møtes]]*).

## Seertall og omtale
Seertallene ble betegnet som skuffende av ledelsen i TVNorge. Premieren ble sett av så mange som 412 000 men etter det falt tallene betydelig og ble i snitt liggende på 233 000.

VGs anmelder gav den terningkast fire.

## Se også
**[[Valen TV]]* (2003)
**[[Valen & de etter fjøstid]]* (2006)
**[[Valens frokost-TV]]* (2009)
**[[Valens Rikskringkasting]]* (2012)

## Referanser
Yahya Kemal Beyatlı kultursenter

**Yahya Kemal Beyatlı kultursenter** (tyrkisk: *Yahya Kemal Beyatlı Kültür Merkezi*, forkortet *YKB Kültür Merkezi*), tidligere **ArenaMega kongressenter** (tyrkisk: *ArenaMega Kongre Merkezi*),  er en konsert- og sportshall, et kultursenter og et konferanse- og utstilingssenter i Halkalı-området i  Küçükçekmece kommune, om lag ti kilometer vest for Istanbuls sentrum, i Tyrkia.

Senteret ble åpnet av Tyrkias daværende statsminister Recep Erdoğan i august 2013 og fikk da navnet ArenaMega. I 2014 ble navnet endret, etter vedtak fra Erdoğan, for å hedre forfatteren og politikeren Yahya Kemal Beyatlı.

Bygningen har et samlet areal på tretti tusen kvadratmeter, med et konsertlokale som har en kapasitet på  tilskuere, hvorav  innendørs. Ved åpningen hadde senteret Europas største scene, med et areal på 704 kvadratmeter. Scenens arkitektur viser en moderne tolkning av Celsus-biblioteket.

## Referanser
Eplesyre

**Eplesyre** er en dikarboksylsyre med formelen HO2CCH2CHOHCO2H.  Som tilsetningsstoff betegnes den **E296** og er både et konserverings- og surhetsregulerende middel. Dens anion kalles **malat** og inngår i både Calvinsyklusen (C4-fotosyntese) og sitronsyresyklusen (stoffskiftet).

## Eplesyre i mat
Eplesyre ble først skilt ut av eplesaft av Carl Wilhelm Scheele i 1785. Antoine Lavoisier foreslo navnet **' i 1787, basert på det [[latinsk]]e ordet for eple, **'.
Eplesyre bidrar til surheten i grønne epler. Eplesyre finnes også i druer. Det fører til en syrlig smak i vin, men mengden minker desto mer moden frukten er.

Eplesyre har E-nummer E296, og er mye brukt i sure søtsaker, ofte sammen med sitronsyre (som er mindre surt). Disse søtsakene har ofte advarsler om at for høyt inntak kan føre til irritasjoner i munnen.

## Referanser


## Eksterne lenker
* 
* chemBlink: Malic acid, DL-Hydroxybutanedioic acid, 6915-15-7
Midtbyen

**Midtbyen** er et strøk i Trondheim. Bydelen avgrenses av Nidelva mot øst, sør og sørvest, Ila og Skansen mot vest og Kanalen mot nord. Midtbyen er den opprinnelige og sentrale delen av Trondheim. 

Viktige gater i Midtbyen er:
*Dronningens gate
*Kongens gate
*Prinsens gate
*Kjøpmannsgata
*Munkegata
*Nordre gate
*Søndre gate 
*Olav Tryggvasons gate

## Bilde

Fil: Overview of Trondheim 2008 03.jpg|Foto:Åge Hojem, Trondheim havn


## Litteratur
*
*